INFORMACIONO PISMO

Univerzitetski Centar Objedinjenog instituta za nuklearna istraživanja (OINI) sa zadovoljstvom Vas obaveštava da smo zainteresovani za prijem studenata iz Vaše zemlje na **Međunarodnu studentsku praksu** (International Student Practice (ISP)) **od 22. septembra do 10. oktobra 2025. godine.** Program Međunarodne studentske prakse je kreiran tako da obezbedi studentima dragoceni uvod u istraživačke laboratorije i razne aktivnosti OINI, omogućujući im iskustvo iz prve ruke kao istraživača-naučnika Instituta. Učesnici će imati mogućnost da rade na zanimljivim istraživačkim projektima koje će sami izabrati u skladu sa svojim interesovanjima i oblastima studija, da posete laboratorije OINI i komuniciraju sa vodećim naučnicima u svojim oblastima. Program takođe uključuje posetu Moskvi radi upoznavanja ruske kulture i istorije. Međunarodna studentska praksa se završava finalnim prezentacijama gde studenti prikazuju rezultate svog istraživanja i iskustvo koje su stekli tokom boravka na OINI.

Kako bi se obezbedio visoki kvalitet sprovedenih istraživanja i efikasna integracija studenata u naučno-istraživačke aktivnosti OINI, kandidati koji se prijavljuju za međunarodnu studentsku praksu bi trebalo da ispune sledeće kriterijume:

1. **Uzrast:** Kandidati treba da imaju do 30 godina starosti u trenutku kad počinje međunarodna studentska praksa.
2. **Studentski status:** Kandidati treba da su trenutno na studijama na nekom od univerziteta, i između 3. godine osnovnih studija i 1. godine doktorskih studija.
3. **Oblast studija:** Oblast studija u obrazovnim dokumentima treba da je u skladu sa oblastima naučnog istraživanja na OINI.
4. **Važeći pasoš:** Pasoš studenta mora biti važećim najmanje do aprila 2026. godine.
5. **Prethodno OINI iskustvo:** Kandidati koji su ranije učestvovali u OINI obrazovnim programima poput Međunarodne studentske prakse i START-a **NE MOGU** da se prijave za ovaj program. Sa druge strane, studenti koji su ranije učestvovali u programu INTEREST mogu da se prijave i za ovaj program.

Molimo Vas da navedene kriterijume imate u vidu prilikom objavljivanja poziva za prijave, odabira i nominacije kandidata za učestvovanje u Međunarodnoj studentskoj praksi. Univerzitetski Centar OINI zadržava pravo dalje selekcije kandidata na osnovu dostavljenih dokumenata, kao i revizije rezultata.

Sigurni smo da će učešće talentovanih studenata na Međunarodnoj studentskoj praksi značajno doprineti jačanju međunarodne saradnje.

**Rok za dostavljanje spiska studenata: 25. jul 2025. godine**

Više informacija o programu možete pronaći na našem sajtu: <http://uc.jinr.ru/en/is>

**Koordinator Međunarodne studentske prakse:** Anna Zubova, azubova@jinr.ru